मोदी सरकार ने 50 दिन में जल से लेकर चांद तक सबको साथ लेकर चलने का प्रयास किया : जेपी नड्डा  
कहा- सबको घर, सबको गैस देने का फैसला सबसे महत्वपूर्ण
सन 2024 तक सभी ग्रामीण क्षेत्रों के घरों को नल का जल देंगे
प्रधानमंत्री ग्राम सड़क योजना से 1.25 लाख किलोमीटर सड़क बनेगी
उन्होंने कहा कि 'प्रधानमंत्री ग्राम सड़क योजना के तहत 1.25 लाख किलोमीटर सड़क बनाने का फ़ैसला लिया गया है. हम गांवों को मज़बूत करने का प्रयास कर रहे हैं. वित्तीय फ्राड से लोगों को बचाने का प्रावधान किया गया है. हमने लेबर रिफ़ार्म्स किए हैं जिससे 50 करोड़ कामगारों को लाभ मिलेगा. किसानों के लिए 14 सूत्रीय कार्यक्रम बनाया है.'
जेपी नड्डा ने कहा कि 'छोटे दुकानदारों को हमने पेंशन देने का फैसला किया है.  इसमें तीन करोड़ दुकानदारों को फायदा मिलेगा. महिलाओं को ओवर ड्राफ़्ट लोन देने का फैसला किया है. शहीद जवानों के परिवारों के लिए छात्रवृत्ति को हमने पैरामिलेट्री और पुलिस तक बढ़ाया है.' बीजेपी नेता ने कहा कि 'हम UAPA एक्ट लेकर आए हैं जो आतंकवाद से लड़ने में कारगर साबित होगा. भारत सरकार नें 27 IRS अधिकारियों को रिटायर किया है. इससे सरकार का भ्रष्टाचार के प्रति ज़ीरो टॉलेरेंस दिखता है.'
उन्होंने कहा कि संसद में रात 10 बजे तक काम होता है. राज्यसभा में भी बिल पास हो रहे हैं. इन्फ्रास्ट्रक्चर पर पांच लाख करोड़ रुपये खर्च किया जाएगा. नड्डा ने कहा कि 'POCSO एक्ट से भारत सरकार का बच्चों के लिए कमिटमेंट दिखता है. हम 50 दिनों में यह महसूस कर सकते हैं कि यह सरकार काम कर रही है. हम अपने किए सारे वादे पूरे करेंगे.'
नड्डा ने कहा कि 100 दिनों के कामकाज का ब्योरा देने की प्रथा है पर हम पहली बार 50 दिनों का ब्योरा दे रहे हैं.